En nedlagt ejendom i Gandrup står lige nu i flammer, og der stiger massivt sort røg op fra ejendommen, oplyser beboere i området. Der er tale om en ubeboet villa og tilhørende tømrerværksted på adressen Poul Smedsvej i Gandrup. Alarmen lød søndag klokken 9.15, og der blev straks sendt flere brandbiler afsted til villakvarteret, ligesom Nordjyllands Politi også er til stede.  Der er endnu ingen forklaring på, hvorfor ejendommen i villakvarteret pludselig er brudt i brand. Der er tale om en tømrervirksomhed, der indgår i et konkursbo. Seneste melding fra Nordjyllands Politi er, at ejendommen ikke står til at redde, hvorfor den brænder ned til grunden kontrolleret af politi og brandmyndigheder.

Referat:
Sort røg stiger op fra ejendom for enden af blind vej i villakvarter i Gandrup. Politi og beredskab er til stede.